In 1979 scheut 't Koster in een café in Stad in 't zin um een literair tiedskrift in 't Drèents te maken. Zien kammeraod, de Twèentse skriever Ton Kolkman, was daor vortdaolijk enthousiast oaver. Dezölfde dag weur 't eerste nommer van 't nog altied bestaonde tiedskrift Roet in mekare zet. Roet zetten hum, krek as zien Grunneger veurloper 't Swieniegeltje, of tègen verstikkend oldmoodse skrieveri'je. Véur 't oprichten van Roet zat Koster ok in de redactie van 't kört verskienende tiedskrift De Pennevogel, daoras wark in stund in verskeiden Nedersaksische dialecten van Nederlaand en Duutslaand, en det dezölfde uutgaankspunten har as 't Swieniegeltje.